78 
Biologi. Jeg kan maaskee derfor lier fatte mig kort om den 
physiologiske Forklaring af disse Larvers Bespiration, idet jeg dog 
tillige skal fremhæve den rige Adgang til atmospliærisk Luft, som 
Larverne have gjennem deres Tarmkanal og gjennem Optagelsen i 
denne af det, som Prof. Schiødte saa rigtigt minder om, saa luft¬ 
fyldte Plantestof, der tjener dem til Næring. Nogen rigeligere 
Kilde til de af Prof. Schiødte omtalte Vaudansamlinger end Tarm¬ 
kanalens og Hudens Uddunstninger kræves vel heller ikke. Og 
saa de gamle Undersøgere, som have undersøgt Kulsyredannelsen 
hos Insekter og Insektlarver — mon de virkeligt have eller kunne 
have holdt Tracheerespirationen ud fra Tarmkanalens og Hudens, 
eller er den af Treviranus for Cetonia.Larven angivne Luftabsorp¬ 
tion og Kulsyreudvikling saa stor, at den ikke kunde tænkes at 
skyldes Tarmkalen samt muligt eller rimeligviis for en stor Deel 
en Hudrespiration? Der er overhovedet to vigtige Faktorer ved Re¬ 
spirationen, som Prof. Schiødte slet ikke har taget med, nemlig 
Tarm- og Hudrespirationen; han har havt saa travlt med at til¬ 
bagevise Hudskiftningens nye Moment, som jeg her har indført i 
Respirationen istedenfor det normale gjennem Spiraklerne, at han 
derover har glemt to andre. løvrigt tvivler jeg paa, at en Zoolog 
vil nøies med det Beviis for Spiraklernes Gjennemborethed, som 
Prof. Schiødte har fundet deri, at en Aphodius-Larve kjendeligt 
generes ved at bringes under Vand. Har jeg forstaaet Forsøget 
og dets Betydning ret, skulde Tracheernes Opsvulmen skyldes Op- 
stuvningen af Kulsyre, som ved Vandet hindres i at slippe ud ad de 
supponerede Porer i Spirakelpladen. Men, som Prof. Schiødte selv 
saa rigtigt har bemærket, uden Ilttilgang ingen Kulsyredannelse, 
og nu er jo under Vandet Ilttilgangen væsentlig hæmmet, og der¬ 
med tillige Kulsyredannelsen standset. Dernæst er det en Hoved¬ 
sætning i Læren om Diffusionen, som atter er Grundlaget for 
Læren om Respirationen, at Vandet (eller maaskee rettere Luften i 
Vandet) er yderligt villigt til at optage Kulsyre (ellers saa det 
galt ud med Fiskenes Aandedræt), hvorfor da ogsaa Kulsyren, 
istedenfor at opstuves i Tracheesystemet, langt lettere og natur- 
